**ПРАТЕНИЧКО ПРАШАЊЕ**

од пратеникот Зумрете Јакупи, поставено на 45-тата седница

на Собранието на Република Македонија, одржана

на 29 јануари 2009 година

 Пратеничкото прашање гласи:

Имајќи предвид дека модерните системи за здравствената грижа се соочуваат со предизвици за подобрување на квалитетот и безбедноста на здравјето кон пациентите и за исполнување на овој предизвик, здравствените услуги се изместуваат од една методологија, организирана, централизирана, методологија врз основа на здравствениот процес, кон пациентот. Соодветното пренесување на системот бара попроширена соработка и поунапредена комуникација, поддржана од информатичката технологија, што значи електронско здравство и медицина. Тоа значи медицина на дистанца. Тука се комбинираат разни техники, со употреба на телекомуникациите, компјутерски технологии и информатички технологии.

Знаејќи ја предноста на телемедицината во однос на грижата за здравјето, како консултативна телемедицина за семејна грижа, радиолошка, лабораториска, офталмолошка итн. Имајќи го во предвид сето ова и сите овие предности на оваа технологија на Косово од 2000-та година односно во Приштина е формиран Центар за телемедицина каде што има една мрежа на регионот на Косово. Вклучени се здравствени институции, болници на 5-те медицински центри. Пред две години, исто така, ова го има и во Тирана, односно во Албанија. Имаме интензивен семинар за телемедицина и формиран Центар за телемедицина. Ова веќе функционира во САД, поддржан од Америка овој проект егзистира.

Моето прашање е следно, до министерот за здравство, вие како министер за здравство колку сте запознати со овој проект за функционирање на оваа институција и дали мислите, односно кој е вашиот став, дали мислите дека е добро и кај нас, во Македонија да се организира еден ваков центар за телемедицина, со што ќе се подобри и квалитетот во здравството? До мрежата ќе има пристап не само регионот, туку ќе имаме поврзување на светско ниво. Со тоа ќе имаме поефикасно здравство. Имајќи ја предвид и економската криза што е присутна, ќе имаме заштеда во материјални средства во медицината.

 Прашањето го упатувам до минисерот за здравство.